**Finančné riaditeľstvo v Nitre 1924 – 1949**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_7315 | Referenčný kód |
| 3.1.2. | Title | Finančné riaditeľstvo v Nitre | Názov jednotky opisu |
| 3.1.3. | Date(s) | 1924 – 1949 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 1,0 bm (8 archívnych škatúľ, 8 úradných kníh, 8 pomocných kníh) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Finančné riaditeľstvo v Nitre, Okresné finančné riaditeľstvo v Nitre | Názov pôvodcu |
| 3.2.2. | Administrative history | Úrad Finančného riaditeľstva v Nitre prešiel po zániku monarchie reorganizáciou v zmysle vládneho nariadenia č. 204/1923 zo dňa 18. októbra 1923, ktorým sa upravili obvody a sídla finančných úradov na Slovensku. Obvodom Finančného riaditeľstva v Nitre sa stal obvod Nitrianskej župy. Zákonom č. 253/1933 z 20. decembra 1933 o zriadení berných správ na Slovensku a Podkarpatskej Rusi a vládnym nariadením č. 254/1933 z 30. decembra 1933 prešla na novozriadené berné správy väčšina kompetencií finančných riaditeľstiev. Finančné riaditeľstvá v jednotlivých okresoch zostali zachované. V sídlach bývalých žúp zostali zachované Okresné finančné riaditeľstvá. Do riadiacej a kontrolnej činnosti Okresného finančného riaditeľstva v Nitre patrili finančné úrady v Komárne, Leviciach, Nitre, Nových Zámkoch, Prievidzi, Topoľčanoch a Zlatých Moravciach. Organizačne sa úrad Finančného riaditeľstva v Nitre členil na:   1. oddelenie kancelárskej správy 2. oddelenie daní 3. oddelenie poplatkov 4. oddelenie dôchodkovej kontroly a dôchodkových trestov   Okresné finančné riaditeľstvo v Nitre zaniklo dňom 1. januára 1949 a jeho pôsobnosť prešla na základe zákona č. 281/1948 Zb. o výkone finančnej správy národnými výbormi na okresné a krajské národné výbory a vyhláškou č. 36/1949 z 22. februára 1949 na referáty príslušných národných výborov. | Dejiny správy pôvodcu |
| 3.2.3. | Archival history | Registratúra pôvodcu sa členila na prezidiálnu a všeobecnú. Všeobecná agenda sa ďalej členila na oddelenia, ktoré kopírovali organizačnú štruktúru pôvodcu. Spisy sa v jednotlivých skupinách ukladali chronologicko-numericky. | Dejiny archívneho fondu |
| 3.2.4. | Immediate source of acquisition or transfer | Archívny fond Finančného riaditeľstva v Nitre prevzal Štátny archív v Nitre v dvoch fázach. Prvá časť bola prevzatá 10. decembra 1965 a zaevidovaná pod prírastkovým číslom 366. Druhá časť bola prevzatá 1. júna 1993 a zaevidovaná pod prírastkovým číslom 6/93/670. | Spôsoby získavania archívnych prírastkov |
| 3.3.1. | Scope and contents | Archívny fond Okresného finančného riaditeľstva v Nitre tvoria písomnosti z rokov 1924 – 1949. Fyzický stav dokumentov je dobrý. Z diplomatického hľadiska fond tvorí 8 škatúľ spisového materiálu z rokov 1924 – 1949, úradné knihy (ekvivalentné registre) z rokov 1938 – 1949 a pomocné knihy (trestné protokoly a indexy k trestným protokolom) z rokov 1945 – 1949. Spisy vo všeobecnej agende obsahujú takmer výlučne normálie. Do všeobecnej agendy boli zaradené aj 2 archívne škatule osobných spisov zamestnancov z roku 1948 a sú zoradené abecedne. Po obsahovej stránke archívny fond tvoria písomnosti, ktoré sa týkajú činnosti a organizácie úradu, daní, colnej kontroly, dôchodkov a iných daňovo-finančných záležitostí. | Obsah a rozsah archívneho fondu |
| 3.3.2. | Appraisal, destruction and scheduling information | Informácie o vyraďovaní nie sú známe. | Vyraďovanie a hodnotenie |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Pri spracúvaní archívneho fondu v roku 1969 bol tento usporiadaný podľa pôvodnej štruktúry a diplomatických kategórií. Konečná manipulácia je nasledovná:  A. Prezidiálna agenda  Spisy  B. Všeobecná agenda  Úradné knihy  Pomocné knihy  Spisy  Jednu inventárnu jednotkou tvorí v prípade kníh jedna kniha a v prípade spisov jeden ročník spisov príslušnej agendy. | Spôsob usporiadania |
| 3.4.1. | Conditions governing acces | Prístupný v zmysle zákona č. 395/2002 Z. z. o archívoch a registratúrach v znení neskorších predpisov a zákona č. 18/2018 Z. z. o ochrane osobných údajov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, český | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny archív v Nitre, Štefan Morávek: Okresné finančné riaditeľstvo v Nitre 1924 – 1949. Inventár, Nitra 1969, 9 s., evidenčné číslo 852. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Ivanka pri Nitre, Novozámocká 273, 951 12 | Existencia a umiestnenie originálov |
| 3.5.2. | Existence and location of copies | Nie sú známe. | Existencia a umiestnenie kópií |
| 3.5.3. | Related units of description | Župné finančné riaditeľstvo v Nitre 1884 – 1922.  Krajský národný výbor v Nitre 1949 – 1960. | Súvisiace jednotky opisu |
| 3.5.4. | Publikation note | Nie sú známe. | Informácie o publikovaní |
| 3.6.1. | Note | Bez poznámok. | Poznámka |
| 3.7.1. | Archivist´s note | Mgr. Ladislav Holečka | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 07. 04. 2020 | Dátum vyhotovenia opisu |